
GRAVAJ OKAZINTAĴOJ 

Menciindas dum la lastaj 
monatoj la kongresoj okazintaj 
en la urbo de la Valencia 
Komunumo, Alicante. Ekde la 1- 
a ĝis la 7-a de julio okazis la “75 
Internacia Kongreso de SAT”, 
kaj ekde la 1-a ĝis la 4-a de 
aŭgusto la “61-a Hispana 
Esperanto-Kongreso”. Hispana 
delegacio partoprenis la 
kongreson de Eŭropa Esperanto 
Unuiĝo en Verona, Italia, kaj 
invitis okazigi la kongreson de tiu 
asocio en Valencia, julie de 
2003, kune kun la Hispana 
Kongreso de Esperanto, dum la 
Jubileo de la valencia kaj de la 
hispana E-asocioj. Tamen ne 
eblis, ĉar tiu kongreso okazas ĉiu 
dua aŭ tria jaro. Tamen oni 
akceptis la hispanan inviton por 
2004 en Bilbao. Sama delegacio 
enmanigis al la Prezidanto de 
UEA, D-ro Renato Corsetti, la 
oficialan inviton por okazigi la 
Universalan Kongreson en 
Valencia en la jaro de UEA. Dum 
agrabla kunveno, al kiu ĉeestis 
krom s-ro Corsetti ankaŭ Michela 
Lipari, UEA-estrarano, kaj 
Manolo Parra, HEF-Sekretario 
kaj Augusto Casquero, nome de 
Valencia E-grupo, kaj aliaj 
respondeculoj, oni parolis pri la 
eblecoj de Valencia por tiu grava 
evento, kaj ĉiuj apogis la 
kandidatecon. 

La Estraro 










61-a HISPANA KONGRESO DE ESPERANTO 

Alicante, 1-4 aŭgusto 2002 

Kun granda E-etoso, altnivelaj kulturaj programeroj, kaj allogaj distraĵoj, kelkaj el ili 
tute novaj kaj originalaj, okazis en la belega urbo de la Valencia Komunumo, Alicante, 
la ĉijara hispana kongreso, en la modemaj instalaĵoj de la Universidad de Alicante, 
dank’al la streboj de niaj alikantaj samideanoj, kaj de la lokaj instancoj, kiel Rektoro 
de la Universitato, Urba Registaro de Alicante, Urba Registaro de Elche, Provinca 
Deputitaro de Alicante, Centro Loyola, ktp, kaj speciale al la animo de la kongreso, 
Jacinto Gonzalez. 

La kongresanoj ĉe alveno ricevis buntan dokumentujon, en kiu troviĝis, interalie, krom 
Kongres-libro, kolora, turismaj broŝuroj de Valencia kaj de Cheste (ambaŭ tradukitaj 
de Augusto Casquero), de Alicante Costa Blanca, kaj de Katalunio. Ankaŭ broŝuron 
donacita de Monda Turismo, revuon Kontakto de UEA, instruajn informilojn eldonitaj 
de HEF, belajn dokumentujojn, donaco de la valenciaj kaj alakantaj turismaj instancoj, 
kaj agendon, speciale gravurita. 

Dum la unua kongresa tago okazis la kortuŝa prezentado de la libro de Giordano 
Moya, “Esperantismo. Prelegoj kaj Eseof\ far Salvador Aragay, kiu vigle, 
entuziasme kaj alloge partoprenigis la ĉeestantojn. 


Vespere, ĉe Centro Loyola, Miguel Gutierrez Adŭriz prezentis distran kulturigan 
programeron, kaj tuj poste la ĉina samideano Peng Zhenming interese prelegis pri la 
“Ĉina lingvo”. 



• mmmmmmmmmmmmmmmmmmmmmmmmm^r^ 

S.Aragay kaj M. G. Adŭriz R. Peris, A. Ballester k. Aliaga Ines kaj Paco 


Vendrede, la 2an de aŭgusto, unue Miguel Gutierrez Adŭriz faris tre allogan 
prezentadon pri la plej oftaj eraroj en la prononcado kiuj hispanoj faras. Li tion 
prezentis praktike, kaj kun kunlaboro de la publiko. Poste Tono del Barrio prelegis laŭ 
la temo “Pioniro de Esperanto: Emilio Herrera”. Li resumis tre alloge la vivon kaj 
agadojn de tiu eminenta esperantisto, sciencisto kaj politikisto. 

Kaj tuj poste okazis unu el la plej atenditaj programeroj, t.e. la prezentado far Adŭriz 
de la nova Vortaro Espanol-Esperanto, Esperanto-Hispana, “2002”, verkita kaj 
eldonita de li mem, kiu plenigos vakuon nun ekzistanta, kaj kiu ege helpos la 
hispanparolantajn esperantistonj (kaj ne nur) pli efike lemi kaj labori per nia lingvo. La 
ekzempleroj de li portita j en minutoj estis foraĉetitaj. 













Poste denove Peng Zhenming prelegis pri “Ĉirtio, lingvo kaj Kulturo>\ Kaj 
kompreneble, kiel ja estas kutimo en niaj E-aranĝoj, ne mankis rok-koncerto de 
Eduardo Vargas “Solotronik”, kun muziko tute persona kaj originala. 

Vortaro “2002” Slolotronik Tono delBarrio Jacinto Gonzalez 


La 3an de aŭgusto, matene, Adŭriz daŭrigis sian prelegon pri Esperanto-Prononcado, 
aldonante multajn novajn ekzemplojn. La rusa esperantisto Sergej Maltsev interese 
prelegis sub la temo “Esperanto dum la bolŝevisma epoko en Rusio”. 

Tuj poste okazis la Ĉenerala Kunveno, prezidita de Miguel Angel Sancho Pardo. La 
HEF-Sekretario, Manuel Parra, legis la antaŭan protokolon, krom la bilancon kaj 
kontostaton. Poste oni informis pri Expolingua en Madrido, kaj Antonio Marco 
informis pri Fundacion Esperanto. Oni aprobis nomumi samideanon Giordano Moya 
“Honora Membro”-n de HEF, kaj kiel surprizo estis aprobita la propono inviti la 
Universalan Kongreson de UEA por la jaro 2006 en Valencia., proponoj kiuj estis 
varme aplaŭditaj kaj akceptataj. Okazis ankaŭ omaĝo al la veterana esperantisto 
Manuel Manteca, kaj disdonado de memoraĵoj al la membroj de la LKK. 

Kaj, kiel jam estas tradicio en la kongresoj ĉe la Valencia Komunumo, la kongresanoj 
havis la eblecon ĝui gigantan paeljon, bonege kuirita de la geedzoj Ines Comabella 
kaj Paco Conejero, manĝita ĉe la bela naĝejo de la Universitata Hotelo. Posttagmeze 
okazis ekskurso por viziti la “Kastelo Sankta Barbara”-n, akompanataj de gvidantino 
havigita de la Urba Registaro. 

La 4an de aŭgusto, matene, oni ekskursis al la bela kaj historia urbo Elche, per 
aŭtobuso kiun la Provinca Deputitaro metis je la dispono de la kongresanoj, senpage. 
Posttagmeze kongresanoj adiaŭis sin ĝis la venonta Hispana Kongreso, kiu okazos en 
Valencia, en 2003.. 

Speciala mencio meritas la belega kaj gaja prezentado, pere de portebla komputilo, fai 
Toiio del Barrio, de la programo “Ĉu vi volas esti miljonulo”, per kiu la kongresanaro 
multege amuziĝis. 








SAT-KONGRESO EN ALIKANTO 


Ekde la la ĝis la 7a okazis la kongreso de Sennacieca Asocio Tutmonda en Alikanto. 
Aliĝis iom pli ol 200 personoj. Pro rifuzo de vizo, ĉirkaŭ 60 ne povis eniri en 
Hispanion. Ĉirkaŭ 30 kongresanoj estis hispanianoj. Pli multis francoj. Venis SAT- 
anoj el ekzemple Aŭstralio, Japanio, Madagaskaro, Irano, pluraj orienteŭropaj landoj, 
sed, iom kurioze, ne el Ameriko. La meza aĝo estis relative alta, kvankam ankaŭ 
partoprenis multaj mezaĝuloj kaj pluraj pli junaj. 

Okazis multaj kunvenoj, ja SAT estas tre serioza organizo. Ĉefe ili temis pri organizaj 
kaj politikaj temoj. Ne mankis kulturaj prelegoj: pri familio Zamenhof, pri Dali, pri 
Eroŝenko (Zofia Fomalova), pri lingvoj en Hispanio (Augusto Casquero). Teatraĵoj 
kiel tiu de Jerzy Fomal. 



Michel Duc Goninaz prezentis la novan eldonon de Plena Ilustrita Vortaro. Vendiĝis 
granda kvanto da ekzempleroj. Tiu prezentado probable estis la plej granda allogaĵo 
dum la kongreso. La novan eldonon de Plena Ilustrita Vortaro, 1265 paĝoj, 17.000 
kapvortoj kaj ĉirkaŭ 47.000 leksikaj unuoj, estas la plej ampleksa vortaro de la 
intemacia lingvo, nun reviziita kaj ĝisdatita. SAT eldonis tiun kolektivan verkon de 
ĉirkaŭ 150 kunlaborantoj. Ĉiu esperantisto devus ĝin havi. 

Okazis diskuto pri la nuna situacio de la hispana laborista asocio HALE, kies ĉefaj 
respondeculoj apenaŭ partoprenis 

Ankaŭ estis distraj aktivaĵoj, inklude de improvizita "SanktaFerminaĵo" (Tono del 
Barrio). Urba Registaro gastigis la kongresanaron ĉe “Castillo Santa Barbara”, per 
abundaj manĝoj kaj trinkaĵoj. Diversaj ekskursoj dumkongresaj kaj antaŭkongresaj 
kunportis la kongresanojn al interesaj lokoj de la Valencia Komunumo, kiel tiu al 
Elche, kaj tiu al Valencia, kie la vizitantoj povis viziti krom la historiajn 
monumentojn, la plaĝon, la Natura Parko Albufera (kun boatpromenado), kaj la Urbon 
de la Sciencoj kaj la Artoj. Ne mankis kompreneble gustumado de “Paella” ĉe la plaĝo 
Malvarrosa. 

La loko estis tre taŭga: la Universitato. Oni profitis ĝin poste por la HEF-kongreso. 

Ni profitas la okazon por gratuli nian samideanon Marteno Bustin, kiu, kun lia 
kunulino Lija, portis preskaŭ tutan la laboron organizi la kongreson. 











Nia kara samideano 

FRANCISCO MARCO MANEZ 

ESPERANTISTO 

KUNFONDINTO DE LA “UNION DEMOCRATICA DE 

PENSIONISTAS” 

forpasis en Valencia, la 29-a de junio de 2002 

Veterana esperantisto. Li esperantistiĝis en la jaro 1923, kaj de tiam 
li iĝis membro de Valencia E-Grupo kaj Laborista Esperanto-Grupo. 
Intima amiko de la neforgesebla Luis Hemandez kaj de aliaj 
eminentaj valenciaj samideanoj. Li partoprenis multajn E- 

kongresojn kaj gmpajn aktivaĵojn. 

Esperantistoj en Vatikano 

Beno de Johano Paŭlo la 2a al la aŭskultantoj de la elsendoj en esperanto de 

Radio Vatikana. 

“Okaze de la 25a datreveno de la elsendoj en Esperanto de Radio Vatikana, Vi volis 
esprimi al la Sankta Patro devotecajn dankojn pro la ŝato plurfoje elmontrita por tiu 
lingvo kaj por la iniciatoj por akceli ĝin. 

La Papo, dankema pro la delikata penso kaj pro la sentoj kiuj ĝin estigis, plezuriĝas 
pro la signifa atingita alvenpunkto kaj, dum li petdeziras ke, pere de la elsendoj dc 
Radio Vatikana, vastiĝu ĉie la valoroj de solidareco kaj de paco, por kontribui al la 
repaciĝo inter la homoj kaj al la renovigita konkordo inter la nacioj, li elkore donas al 
Vi, al la kunlaborantoj, samkiel al ĉiuj kiuj aŭskultas la menciitajn radioelsendojn, la 
favorigantan Apostolan Benon.” A. KarcL Sodano, Stata Sekretario 

KURSOJ 

-En Grupo Esperanto de Valencia okazas kurso lunde je la sepa horo. 

-Laŭ Radio Klara ankaŭ en la Fundacion Femando Soler okazos E-Kurso. 

-Finfine, okazos kurso merkrede je la kvina en la Publika Lemejo "Miguel 

Hemandez". C.F.P.A. "Reina dona Germana". C/Esteban Dolz del Castellar, 2-2° 
piso. Valencia. Telf.96-366 09 82 

KONGRESOJ 



- “15a Kongreso de Valencia Esperanto-Federacio kaj Murcio. Murcio”, 2003. 

- “62a Hispana Esperanto-Kongreso” kaj “13a Intemacia Esperanto-Kongreso”. 
Valencia 15-20 julio 2003. 

- “88a Universala Kongreso de Esperanto”. Goteborg (Svedio), 26-7, 2-8, 2003. 

- “6a Kongreso de Eŭropa Esperanto-Unio”. Bilbao 2004. 





Gran Diccionario Espanol-Esperanto, de Fernando de Diego 

Karaj: 

Kiel vi jam scias, mi prenis sur min la respondecon eldoni Gran Diccionario Espanol- 
Esperanto (GDEE) de Femando de Diego. Hodiaŭ, post longaj, tre longaj, klopodoj, 
mi informas vin ke: 

se alia eldon-kandidato ne sin proponos ĝis la 3a de januaro 2003, "mga" fariĝos la 
eldonanto de la vortaro. 

Tiaokaze, la datoj rilatantaj al la eldonado estus: 

a) 31an de decembro 2002: limdato por plibonigoj. 

b) 03an de januaro 2003: komenco de la kompostado. r 0 

c) 15an de majo 2003: fino de la kompostado kaj sendado al presejo. ' 

d) 15an de julio 2003: prezento de la vortaro en Valencio. 

Krom mia sano, la ununura antaŭkondiĉo por defmitive plenumi ĉi planon estas la 
atingo de, minimume, 250 antaŭmendoj (300 estus pli bela cifero). GDEE estos laŭ 
formato preskaŭ egaia al la "Nova PIV",tio estas pli malpli sama nombro da paĝoj, kaj 
identa paĝ-formato. 

Tamen, dum la prezo de la nova PIV estas 77 eŭroj, la fina prezo de GDEE estus 45 
eŭrojn. Jes, vi bone legis. Nur 45 eŭroj! 

Sed ankoraŭ pli bone...Antaŭmendantoj ŝpams 15 eŭrojn (2.500 ptojn!) 

Tiel ke ili akims la vortaron kontraŭ nur... 30 eŭrojn, plus sendokosto. Jen do. 

MENDU TUJ!!!! 

Miguel Gutierrez Adŭriz 




J 








5a KONGRESO DE EŬROPA ESPERANTO-UNIO 


La 5a Kongreso de Eŭropa Esperanto-Unio okazis en Verono (Italio), 23-28 aŭgusto 
2002. Dum la kongreso okazis du laborkunvenoj de la komitato de EEU, en kiu 
ĉeestis reprezentantoj de Hispanio, Francio, Italio, Belgio, Nederlando, Germanio, 
Finnlando, Aŭstrio, plus la sekretario de la Brusela Komunikad-Centro, David 
Ferguson. La hispana reprezentanto prezentis inviton de la Hispana Esperanto- 
Federacio organizi la venontan EEU-kongreson en la jaro 2004 en Hispanio, en 
BILBAO. La invito estis principe akceptita. La komitato detale diskutis pri teksto dc 
rezoluci-propono, kiu estis prezentita en la ĝenerala publika kunveno kaj tie unuanime 
aprobita. Jen la teksto: 

“Post ekzamenado de la nuna lingva situacio en Europo, ankaŭ vide al la baldaŭ 
okazontaj plivastiĝoj de Eŭropa Unio, asertas la gravecon por Eŭopo, kaj la tuta 
mondo, de efektiva lingva egaleco kaj de protektado de lingva diverseco. 

Plie, la Kongreso esprimas sian kompletan konsenton kun tiuj principoj de lingva 
egalrajteco kaj de protektado de lingva diverseco esprimitaj en la diversaj naciaj, 
internaciaj kaj eŭropuniaj traktatoj kaj bazaj leĝoj, kaj specife en la Konkludoj de la 
Konsilio de Ministroj, lcunvenintaj en Luksemburgo, la J2an de junio 1995 pri "Lingva 
Diverseco kaj Plurlingvismo en la Eŭropa Unio", kaj konfirmitaj en januaro 2002. 

La Kongreso devas tamen rimarkigi ke la lingva diskriminacio kaj malegaleco pli 
akriĝis en la lastaj jaroj, malgraŭ la lauxdindaj intencoj esprimitaj en la diversaj 
traktatoj kaj bazaj leĝoj. Plie, ĝi notas ke kreskadas premado sur eŭropanoj ne nur 
por ke ili akceptu la ideon ke la comuna lingvo de Eŭropo estas jam la angla sed 
ankaŭ por ke ili investu multe da tempo kaj da mono por lerni la anglan. Malgraŭ tio 
estas elstare favorataj la civitanoj denaske anglalingvaj, ankau en la aliro al 
laborpostenoj de eŭropaj organizajoj kaj entreprenoj. 

Tial la Kongreso - ja agnoskante la gravecon, en multaj situacioj, de lernado de naciaj 
lingvoj - tamen rimarkigas ke por la plej multaj civitanoj estus ege utile havi komunan 
lingvon relative facile lerneblan kaj por neniu diskriminaciantan. 

La Kongreso opinias - surbaze de la sperto akumulita dum pli ol cent jaroj - kc 
neŭtrala planlingvo, kia estas Esperanto, povus disponigi realan bazon por plifaciligi 
egalrajtan komunikadon inter eŭropanoj. 

La Kongreso do invitas la Eŭropan Komisionon, kaj la naciajn registarojn 
en Euxropo, plenumi, kiel eble plej baldaŭ, la volon esprimitan en la Konkludoj de la 
Konsilio de Ministroj en 1995 pri "Lingva Diverseco kaj Plurlingvismo", kaj 
konfirmitan en januaro 2002, kaj starigi konstantan konferencon de naciaj 
reprezentantoj, spertuloj, kaj politikistoj, kiu esploru ĉiujn opciojn, inkluzive de tiu 
proponita de la internacia lingvo Esperanto, ankaŭ aranĝante laŭcelajn 
eksperimentojn. 

Konklude, la Kongreso asertas ke la principo de reala fakta egalrajteco, ankaŭ lingva, 
inter ĉiuj civitanoj de la Unio, estas enskribenda en la konstitucian tekston, kiun la 
Konvencio estas preparanta kaj plej eble baldaŭ realigenda ”. 






KUNL ABORANT O J SERĈATAJ 



HEF bezonas kunlaboranton por facila tasko: diskonigi la E-kurson preparitan de la 
asocio por maikmail.com al ĉiuj hispanlingvaj E-asocioj kaj E-forumoj. 

La kurson verkis Ana Manero, kun mia teknika posthelpo. David Trigo preparas nun 
lastan grafikan aranĝon. La kurso funkcias de la 16a de oktobro, kaj jam havas ĉ. 1500 
lemantojn. Ja maikmail sendis al siaj 75.000 klientoj retmesaĝon pri la apero de la E- 
kurso. 


La kurso estas simpla kaj klara priskribo de la lingvo, tamen sen ekzercoj. 


La aniĝo en maikmail estas simpla kaj sekura. Ili estas fidindaj. Malaniĝo estas libera, 
kaj ili ne sendas reklamajn mesaĝojn. 

Daŭigoj por la kurso estas preparotaj, pri kiuj ni informos poste. 


Bv. volontuloj informu min pri sia preteco, por ne duobligi la taskojn. 


Sufichas kontakti ĉiujn koncemajn asociojn kaj fommojn per retpoŝto, petante de ili 
inkludi la adreson de maikmail.com en siaj retpaĝoj kaj disinformi siajn anojn. Ankaŭ 
aliaj rimedoj utilos, kiaj peti aktualigojn de adresaraj retpaĝoj kiaj esperanto.net, 
dmoz.org, google.directory, ktp. 


Atentu: temas nun pri ena diskonigo, pere de hispanlingvaj E-asocioj, E-fommoj kaj 
E-retpaghoj. Pri ekstera diskonigo poste. 


Dankon! 


Marcos Cruz 
admin@esperanto-es.net 













KRISTNASKA LOTERIO 


Prezo: 1 kvitanco, po 3 eŭroj 


ZAMENHOF-ESPERANTO-INTERNET 

Se doktoro Zamenhof nun levus la kapon el sia tombo, ege surpriziĝus kaj ĝojus pro 
la apero de Intemet (Interreto). 

Li kreis nian intemacian lingvon, sed kun la malfacilaĵo ke esperantistoj estis ofte 
malproksimaj unu disde la alia, kun malmultaj eblecoj komunikiĝi inter ili. Poŝto ne 
ĉiam bone funkcias, estas multekosta, kaj tre malrapida. 

Feliĉe nun aperis Interreto. Samideanoj de la tuta mondo havas nun lingvan ligilon, 
kaj teknikan ligilon. Pere de Interreto eblas en sekundoj sendi leteron al la fino de la 
mondo, kaj ricevi respondon tuj. 

Pere de Interreto eblas esti samtempe en kontakto kun miloj da samideanoj, aliĝante 
al iu dissendolisto. Esti bone kaj akurate informita pri E-aranĝoj en la tuta mondo, 
E-gazetaro, E-radioelsendoj, legi librojn kaj gazetojn senpage, kaj eĉ, pere de 
videokonferenco, paroli tre malmultekoste kun multaj esperantistoj, kaj samtempe 
eĉ vidi ilin. 

Multaj samideanoj, jam ne tro junaj (kiel mi mem) ofte diras: “Nu, tiuj teknikaĵoj ne 
estas por mi”, “mi jam estas tro maljuna por tio”. Sed tio ne estas vero. Per la 
nuntempaj modemaj teknikoj ĉiuj povas post kelkaj horoj uzi tiujn “temrajn “ 
teknikaĵojn. 

Do, ne timu, komputiloj ne mordas. Malgranda strebo rezultos en grandan plezuron. 
Ni nek devas nek rajtas esti izolitaj. Kiu ne havas komputilon povas aŭ aĉeti iun 
simplan, malmultekostan aŭ peti helpon de iu familiano aŭ amiko por uzi ilin, aŭ 
simple uzi interreton en iu “Intemet-kafejo”, aŭ en Valencia uzi la komputilon de la 
asocio, ĉar pro tio oni aĉetis ĝin.Ek al Interreto!!! Augusto Casquero 












ZAMENHOFA TAGO 





Kiel jam estas tradicie de antaŭ multaj jaroj, ankaŭ ĉijare valencia esperantistaro 
festos la datrevenon de la naskiĝo de la aŭtoro de nia intemacia lingvo Esperanto, 
kiu ligas nin lingve kaj kore kun homoj el la tuta mondo. 

La festo konsistos el Kunveno ĉe Gmpo Esperanto de Valencia, Avenida Peris y 
Valero 96, telefono 96 3744399, je la 12-a horo, kun prelego rilate la feston. 

Poste okazos la kutima bankedo, je la 14a horo: 

LOKO - Cerveceria “LA ESTRELLA”, C/Sevilla, 30. Telefono 96 341 00 90 
MENUO : 

ANTAŬMANĜOJ “CENTRO” 

-Vegetala salato - Sepio rostita - Vaporigitaj mituloj - “Esgarraet” 

UNUAPLADO 

- Paeljo el kokidaĵo, aŭ el kuniklo, aŭ “Fideua” 

DESERTO 

- Pudingo kun migdaloj kaj nugat-glaciaĵo 
TRINKAĴOJ 

- Vino, biero, refreŝigaĵoj, minerala akvo 

PREZO : 12 eŭrojn 

Por helpi la organizantoj, rezervu vian lokon plej frue kiel eble. Estas tre bonvenaj 
amikoj kaj familianoj. Rezervu al la telefono de la Prezidanto, Jose Perez Sempere, 
96 341 39 78, aŭ al laretadreso augustocasquero@infonegocio.com 








Kritikaj notoj pri la Nova PIV 


Aperis nova plene reviziita eldono de la vortarego PIV: La Nova Plena 
Ilustrita Vortaro de Esperanto , eldonita de SAT, Sennacieca Asocio Tutmonda. 

La Nova PIV, mallonge PIV2, estas giganta kaj grandioza verko, kaj sendube 
ĝi prezentas grandan plibonigon de la malnova eldono, mallonge PIVl. Generale mi 
volas gratuli al Duc Goninaz, al la aro da reviziantoj, kiuj helpis lin, kaj al SAT! 

Sed tia verko neniam povas esti perfekta. Ĉiam oni povas trovi 
plibonigeblaĵojn kaj korektendaĵojn, kaj ĉiam eblas aldoni, poluri, forstreki kaj ĝustigi. 
Tial ĉi tie mi iom post iom aperigos mian propran notaron pri PIV2, kie mi bedaŭrinde 
precipe atentigos pri eraroj kaj mankoj. Tion, kio estas tute bona, oni ĉiam emas 
akcepti kiel memkompreneblan kaj nekomentindan. 

Da bonaj kaj bonegaj aferoj estas tamen multo en PIV2. Tion oni daŭre 
memoru, kiam oni legas miajn kritikajn notojn. 

La notoj estas tre diversecaj kaj neniel perfekte verkitaj (mi tajpis haste, kaj 
tial certe estas abundo da eraroj, eĉ gramatikaj). 

Mi dividis la notojn sur diversajn paĝojn, en diversajn grupojn sub diversajn 
titolojn, sed tiu grupigo, kaj tiuj titoloj, estas tre kaprice aranĝitaj, kaj ne tre serioze 
planitaj. 


En la notoj mi ofte referencas al Krause. Tiam mi celas la vortaron Grofies 
Worterbuch Esperanto-Deutsch de Erich-Dieter Krause. 

Tiu ĉi notaro supozeble multe kaj rapide ŝanĝiĝos kaj rearanĝiĝos, dum mi 
iom post iom kompletigos ĝin (vidu la historion de ŝanĝoj). Se vi kreos hiperligojn ĉi 
tien, faru tion prefere al tiu ĉi ĉefa paĝo, ĉar la aliaj povos malaperi kaj alinomiĝi. 

La ĉefpaĝo 
Preseraroj 

Fundamenteco, oficialeco 

Nombre, Gramatike, Muzike, Sporte, Teknike 

Lande, urbe, popole, lingve 

Bone, Harfende, Laŭlitere, Homonime 

Parte, Verbe, Popole, Familie, Metafizike 

Religie, Nomepitete, Parolglate, Prepozicie, Suspektinde, Apreze kaj despere 

Uskle, Feste/Faste, Li/la, Oriente/Okcidente 

Diverse 

Ĉiuj notoj kune en unu paĝo 
Historio de ŝanĝoj de tiuj ĉi notoj 
Diskutsrupo 

Se vi volas diskuti pri la enhavo de PIV2, vi povas aliĝi al la diskutgrupo ff pivgrupo” 
ĉe "Yahoo Groups". Tiu diskutgrupo kunmetis aliajn listojn de kritikaj notoj pri PIV2. 

Dosierdato: 12 Septembro 2002 (15:45:54 GMT) 
www.bertilow.com/piv/index.php, TTT-signaturo: www-bertilow-com 

Bertil Wennergren 






Lev Tolstoj pri Esperanto 

Komence de 1894 kelkaj personoj, proksime konatiĝintaj kun la Intemacia lingvo 
Esperanto, sintumis al fama verkisto kaj filozofo Lev N. Tolstoj kun peto esprimi la 
opinion pri intemacia lingvo entute kaj speciale pri Esperanto. 

L. Tolstoj respondis al ili per jena letero: 

Estimataj sinjoroj! 

Mi ricevis Viajn leterojn kaj klopodos, kiel sukcesos, plenumi Vian deziron, t.e. 
esprimi mian opinion pri la ideo de intemacia lingvo entute kaj pri tio, kiom lingvo 
Esperanto kongmas kun tiu ideo. 

Pri tio, ke homoj iras al tio, ke kreiĝu unu grego kun unu paŝtisto de racio kaj amo kaj 
ke unu el la proksimaj ŝtupoj de tio devas esti reciproka interkompreniĝo de homoj, - 
pri tio ne povas esti ajna dubo. Por tio tamen, ke homoj komprenu unu la alian, necesas 
aŭ tio, ke ciuj lingvoj per si mem kunfandiĝu je unu (kio se iam okazos, do post tre 
longa tempo), aŭ tio, ke la sciado de ĉiuj lingvoj tiom disvastiĝus, ke ne nur ĉiuj verkoj 
estus tradukitaj al ĉiuj lingvoj, sed ankaŭ homoj scius tiom multe da lingvoj, ke havu 
eblecon en tiu aŭ alia lingvo interkomuniki unu kun la alia, aŭ tio, ke estu elektita de 
ĉiuj unu lingvo, kiun nepre studu ĉiuj popoloj, aŭ, finfme, tio (kiel tio proponatas de 
volapukistoj kaj esperantistoj), ke ĉiuj homoj de diversaj nacioj kreu por si unu 
plisimpligitan intemacian lingvon kaj ĉiuj studu ĝin. Tio konsistigas la ideon de 
esperantistoj. A1 mi ŝajnas, ke tiu ĉi lasta propono estas la plej racia kaj, ĉefe, plej 
facile efektivigebla. Tiel mi respondas al la unua demando. 

Por la dua demando, - kiom lingvo Esperanto kontentigas la postulojn por la intemacia 
lingvo - mi ne povas respondi difinitive. Mi ne estas kompetenta juĝisto pri tio. Unu 
afero, kiun mi scias, estas tio, ke Volapuko ŝajnis al mi komplika, Esperanto tamen 
inverse, tre facila, kia ĝi devus ŝajni al ĉiu eŭropa homo (mi pensas, ke por la 
tutmondeco en la vera senco de tiu vorto, t.e. por unuigi ĉinojn, afrikajn popolojn, k.c., 
bezonatos alia lingvo, sed por eŭropano Esperanto estas ekstreme facila). La facileco 
de ĝia studado estas tioma, ke ricevinte antaŭ ses jaroj Esperanzan gramatikon, 
vortaron kaj artikolojn en tiu lingvo, mi post ne pli ol 2 horoj de studado estis kapabla 
se ne skribi, do libere legi en tiu ĉi lingvo. 

A 

Ciukaze, oferoj, kiujn metos ajna persono de nia eŭropa mondo, dediĉinte kelkan 
tempon por studado de tiu ĉi lingvo, estas tiom ne signifaj, kaj la sekvoj, kiuj povus 
okazi pro la ekposedo de tiu ĉi lingvo fare de ĉiuj, - almenaŭ de eŭropanoj kaj 
amerikanoj - ĉiuj kristanoj, - de tiu ĉi lingvo, estas tiom enormaj, ke ne eblas ne fari 
tiun provon. Mi ĉiam pensis, ke ne estas pli kristana scienco ol scio de lingvoj, tiu scio, 
kiu donas eblecon de komunikado kaj unuiĝo kun maksimuma kvanto da homoj. Mi ne 
unufoje vidis, kiel estiĝis malamikaj rilatoj nur pro mekanika neebleco reciproke 
kompreni. Kaj tial studadon de Esperanto kaj disvastigo ĝia estas sendube kristana 
afero, kontribuanta al starigo de la Dia regno, de tiu afero, kiu konsistigas la ĉefan kaj 
la solan destinon de la vivo homa. 


L. Tolstoj, 27-an de aprilo 1894 






EL POLLANDO 


Kiel multaj el vi probable jam scias, nuntempe mi troviĝas en la pola urbo Bydgoszcz, 
400.000 loĝantoj, kunlaborante kun la “Intemacia Studumo pri Turismo kaj Kulturo”, 
faklemejo apartenanta al Monda Turismo. Tie mi instmas la hispanan lingvon kaj 
Esperanton (kaj samtempe mi ĉeestas la kurson de pola lingvo por eksterlandaj 
studentoj). 

Estas unika travivaĵo havi la plezuron troviĝi en ĉi tiu peresparanta lemejo. Pasintjare 
ĉeestis la kursojn 180 gestudentoj el diversaj landoj. Ĉi tie la oficiala lingvo estas 

^ A 

Esperanto. Ciu nova lemanto komence devas ĉeesti la kurson de Esperanto, por poste 
sekvi la instmadon de la diversaj studobjektoj, kiu okazas en tiu lingvo. Dum la tuta 
tago, ĉe la klasĉambro, ĉe la koridoroj, ĉe la kafejo, la lingvo uzata estas E-o. Laŭ mia 
scio nenio simila ekzistas en aliaj lokoj de la mondo. 

Por ke iomete vi sciu pri kio la gestudentoj lemas, mi povas diri ke la studprogramo 
por novembro kaj decembro inkluzivas studobjektojn kiel Esperanto, hispana, angla 
kaj pola lingvoj (instmataj pere de Esperanto), “Juro en Turismo”, “Stiloj en 
arĥitekturo kaj ĝia ekkoniĝo”, “Esperanto en Turismo”, “Turismo kaj Kulturo”, “Baza 
Turismiko: ripozlokoj kaj sanlokoj”, “Topografio de la regiono Kujavio-Pomerelio”, 
“Baza Turismiko: Sportcentroj”, “Arĥitekturo kaj Konstruarto” , “BazaTurismiko: 
Sistemoj de komunikado”, “Historio de la kulturo kaj artaj verkoj regionaj en Pollando 
kaj en Eŭropo”, “Metodologio de la gvidado de ekskursoj”, “Historio de Esperanto”, 
ktp. 



En decembro, ekde la 13a ĝis la 15a okazos sesio por ĉiutagaj kaj eksterĉiutagaj 
gestudantoj, laŭ tre riĉa programo, kompletigita de la Zamenhofa Tago, kun prelegoj, 
artaj prezentadoj, diversaj solenaĵoj, dum la tuta tago. 

Mi aldonas foton de la gestudantoj de la kurso de Hispana Lingvo (instmata pere de 
Esperanto), el diversaj landoj, kiel Mongolio, Kongo, Litovio, Albanio, Pollando, ktp. 
La unua de dekstre, starante, estas la profesorino de pola lingvo, Aneta B^kowska, kiu 
gvidis gmpon al Valencio pasintjare, kaj dua de maldesktre, ankaŭ starante, mi mem. 

Augusto Casquero 







90-a DATREVENO DE LA FONDIĜO DE E-GRUPO DE BOLONJO 


Ci-jare Bolonja Esperanto-Grupo festas la 90-jariĝon, ĉar D.ro Achille Tellini fondis 
ĝin en la jaro 1912. 

Dum tiuj 9-dekjaroj, la Grupo ĉiam distingiĝis pro agemo kaj vigleco. Precipe dum la 
lasta duonjarcento, post la refondiĝo en la jaro 1949, oni organizis altnivelajn 
aranĝojn, ĉu naciajn ĉu intemaciajn (ni ŝatas memorigadi la organizojn de la 4 naciaj 
kongresoj en la jaroj 1920, 1952, 1986, 2000; krom pluraj regionaj kunvenoj kaj 
renkontiĝoj). 

Sendube la sukceso de Esperanto en Bologna okazis en la jaro 1955, kiam oni 
organizis la 40-an Universalan Kongreson kun la partopreno de pli ol400 kongresanoj 
el 40 landoj. 

Oni invitis ĉifoje ĉiujn ĝemelajn urbojn. Ĉar Valencio esta ĝemela urbo de Bolonjo, mi 

vojaĝis al tiu datreveno, kaj nome de Gmpo Esperanto de Valencia mi transdonis la 

libron "Don Kiĥoto” kiel rememoraĵo por niaj samideanoj. 

La programo estis tre bone organizita kun agrabla etoso kaj interesaj prelegoj. 


VENDREDO 27-9 

- 10.00 Prelego de la profesoro de la Verona Universitato Giordano Formizzi, pri la 
temo "Ek de Intemacia Mono al la Intemacia Lingvo". 

- 16.00. Ce la Palaco de la Poŝto okazis la "Dokumentara ka Filatela Ekspozicio pri 
Esperanto" de Mario Amadei. 

- 20.00. Vespera Amika Renkontiĝo en la E-klubo Achille Tellini, kun gustumado de 
dolĉa vino 

SABATO 28-9 

A 

- 10.00. Ce la Provinca Administrejo, inaŭguro de la "Oficiala Aranĝo pri la 90-a 
Jariĝo" 

-La profesorino Spomenka Stimec, el ĝemelurbo Zagrebo, prelegis pri "Intemacia 
kulturo kaj Esperanto" 

- 15.00. Vizito de la urbo kaj muzeoj. 

- 17.30. Sankta Meso en Esperanto en la preĝejo de Sankta Maria de la Vivo 

- 20.00. Komuna vespermanĝo en urba restoracio 

DIMANĈO 29-9 


-9.00. Vizito de la urbo kaj muzeoj 

- 12.00 Tagmanĝo kaj konkludo de la programo kun adiaŭaj salutoj ĝis la Centjariĝo. 

La urbo Bolonjo estas vera muzeo pro siaj arkitekturaj konstruaĵoj. Ĉiuj 
trotuaroj estas kovritaj je portiko, kun kelkaj portikaj plafonoj belege artpentritaj. 


Rafael Peris 

DU ESPERANTISTOJ DE LA SENIA 


RIPETAS LA VOJAĜON DE JULIO 


VERNE CIRKAŬ LA MONDO EN 


TAGOJ 


vSx>:'> . • •». >>: 



Manel Vinals kaj Joaquin Marcoval, de La Senia (Taragono), alvenis en sian vilaĝon 
post ripeti la faman vojaĝon de Phileas Fog en 80 tagoj. La plej interesa flanko de tiu 
vojaĝo estas ke ili dum la tuta vojaĝo kontaktis kaj estis helpataj de esperantistoj, ĉefe 
membroj de Pasporta Servo, kaj uzis la intemacian lingvon. 

Dum tiuj 80 aventuraj tagoj, kiuj komenciĝis en Londono la 19an de aŭgusto, ili uzis 4 
ŝipojn, inter alie unu ŝarĝŝipon kiu kunportis ilin al Los Angeles, kaj tiom da 
vagonaroj, aŭtobusoj, kaj taksioj, ke ili eĉ ne memoras pri la kvanto, laŭ diris Manel 
Vinals. 

Ambaŭ aventuremuloj, kiuj evitis uzi aviadilojn, estis ege kortuŝitaj je sia alveno en la 
Senia-n, kie la Urba Registaro preparis por ili grandan akcepton, al kiu ĉeestis granda 
parto de la 5.000 loĝantoj de la vilaĝo. 

Post trapasi Eŭropon, ili daŭrigis la vojagon tra la Silka Itinero ekde Turkio, tra Azio 
centra, eniris Ĉinion tra la nordo; poste el Ŝangajo al Tokio, kaj de tie per ŝarĝŝipo al 
Los Angeles. 

En Los Angeles ili devis resti 10 tagojn, pro striko de malŝargistoj, kio metis en riskon 
ilian ŝonĝon. E1 Los Angeles ili traveturis tutan Usonon, kaj en Nov-Jorko ili uzis la 
solan ŝipon antaŭmendita de ili, por reveturi al Londono. 

Ili konatiĝis kun siaj helpantoj tra la mondo pere de Intemet. 

Ĉefa intereso de tiu vojaĝo estas ke dum la monda rondvojaĝo tiuj du samideanoj estis 
atenditaj de esperantistoj en ĉiu haveno. " I 

Viiials kaj Marcoval jam antaŭkonis pere de Intemet siajn kontaktojn, kiuj fimkciis 
iamaniere kiel “sponsoroj”n, kaj kiuj multfoje havigis al ili dormlokon kaj manĝon. 
Pere de la reto ili rendevuis kun ili. 

Laŭ ili ĉi tiu estis “mirinda sperto kiu montras ke Esperanto estas lingvo vivanta, utila 
por vojaĝi kaj por interkomunikiĝi en ĉiu ajn parto de la mondo kaj ke ĝi estas multe 
pli facila ke la angla”. 

Ili gardas specialan rememoron de Irano kaj Ĉinio “du landoj kie ni estis bonege 
traktataj kaj kie la homoj estas ege afablaj kaj ĉiam pretaj helpi”.Ili planas meti sian 
travivajon en libron kiun ili volas verki post la bezonata ripozado. 







ENIGMOJ DE ZAMENHOF 


— Kiujn lingvojn sciis Ludoviko Zamenhof? 

. Liaj gepatraj lingvoj estis la rusa kaj la jida. Ekde la 4-a jaro li lemis la hebrean, kaj 
li ekposedis ĝin en tia grado, ke li tradukis (sola!) en Esperanton la tutan Malnovan 
Testamenton rekte el la hebrea originalo. Kiam li estis 14-jara, lia familio transloĝiĝis 
el Belostoko en Varsovion, kie Ludoviko uzis ankaŭ la polan. En infanaĝo li eklemis 
la germanan kaj ffancan kaj sciis ilin tre bone, precipe la germanan. Poste li eklemis la 
anglan, kies nemultaj morfologiaj formoj donis al li la ideon, ke la artefarita lingvo 
devas havi nur minimuman gramatikon. Li studis profunde la latinan kaj antikvan 
grekan. Krome, li lemis iomgrade la italan kaj litovan. La supremenciitaj lingvoj 
diversgrade kontribuis al la kreo de Esperanto. Post la publikigo de Esperanto li 
konatiĝis kun la hispana kaj eble kelkaj aliaj lingvoj: almenaŭ kun tiuj, en kiuj aperis 
lemolibroj de Esperanto. 

— Ĉu Ludoviko estis bona lemanto? 

. La publikigitaj dokumentoj montras, ke li ricevis nur bonajn kaj tre bonajn notojn. Li 
finis la gimnazion kun arĝenta medalo. 

— Onidire, kiam Ludoviko estis veturonta en Moskvon, lia patro postulis, ke tie li ne 
okupiĝu pri sia lingvo, sed diligente studu la medicinon. Reveninte post du jaroj en 
Varsovion, li trovis, ke la patro forbruligis liajn manuskriptojn. Ĉu tio estas vera? 

. Oni tiel rakontas, sed eble tio estas legendo. 

— Kiam la lingvo ricevis la nomon Esperanto? 

. Komence oni nomis ĝin Lingvo Intemacia [de D-ro Esperanto]. Unuafoje la lingvo 
aperas kun tiu nomo en la reklamo, kiun Zamenhof publikigis en la populara msa 
semajna gazeto «Niva» la 5-an de novembro 1888. 

—Kio estas homarariismo? 

. Tio estas etik-religia doktrino, kiun iniciatis Zamenhof, por servi kiel ponto por ĉiuj 
popoloj. En la tiam dividita mondo ĝi apenaŭ povis sukcesi. 







J3 ASEREJE S 

En la forumo soc.culture.esperanto, sudaffikano (j) petis e-tradukon de la (fl) fama 
rumbaĉo “Aserejĉ” kiu nin ĉiujn marteladis la tutan pasintan someron. 

Nu, mi plenumis la taskon kaj, konsiderante la intemacian populariĝon de la kanto, mi 
pensis ke eble nin hispanojn, en e-aranĝoj, oni pridemandos pri tio kion la teksto diras. 
Tial mi alsendas tiun tradukon, kun postaj korektetoj al tiu publikigita en s.c.e., kaj 
esperable plene kanteblan. 

Ĝuu!!! 


Vidu, venas tiu ulo 
promenante ĉe angulo, 

Estas Diego (1) mmbumonta 
kun la luno en okulo 
kaj kompleto el lazuro. 
estas li kontrabandonta. 

Li eniras 1’amasrondon 
por dancadi ĝis la tombo, 
posedata de la ritma ragatango. (2) 
Kaj disk-ludisto tre volonte 
ludas himnon ĝis meznokte, 
estas lia kara plej ŝatata kanto, 
ĝin li dancas !!! 
ĝin li ĝuas !!! 
ĝin li kantaaaaaas !!! 

aserehe ha dehe (3) 
dehebe tu dehebe 
deseri joŭa a mavi 
an de bugi an de ŭidibidi 
aserehe ha dehe 
dehebe tu dehebe 
deseri joŭa a mavi 
an de bugi an de ŭidibidi 

Estas sorĉa ne hazardo 
ke mi trovas lin sur strato 
kiun mi kutimepaŝas. 

Diego (1) kvazaŭ kapitano, 


fanfaronas kun la gajo 
rastafar -afrik-cigana. 

Li eniras 1’amasrondon 
por dancadi ĝis la tombo, 
posedata de la ritma ragatango. 

Kaj disk-ludisto tre volante 

ludas himnon ĝis meznokte, 

estas lia plej ŝatata kanto, 

ĝin li dancas !!! 

ĝin li ĝuas !!! 

ĝin li kantaaaaaas !!! 

aserehe ha dehe 
ktp ... 

(1) Oni prononcu “Diego”-n hispanece: 

“Diego” | 

(2) “Ragatango”, mi suspektas ke la 
originalon “ragatanga” oni inventis 
rimcele. 

(3) Kiel vi certe scias, tiu reffeno estas fuŝa 
sonimitado de originala usonlingva 
“Rapper’s delight”. Mi transcribis gin 
samfuŝe laŭ esperanza prononco. La 
originalan tekston vi povas trovi en 
http://www.lyricsxp.com/lyri 
cs/r/rapper s delight ellen 
dow.html 


Manuel Pancorbo. mpancorbo@wanadoo. 

VALENCIO 2003 

(100a Jubileo de hispana kaj valencia asocioj) 

15-19 julio, kongreso, 20 julio ekskurso 


Kongresejo: FACULTAD DE FILOLOGIA, Avda. Blasco Ibanez, 32 . Valencia 

ALIĜILO N-RO. 

(BONVOLU SKRIBI TAJPE AŬ* PRESLITERE) 

Familiaj nomoj. 

Antatrnomo:. 

Naskiĝdato (2)...HEF-numero:. 

Adreso:. 

.Poŝtkodo:. 

Urbo:.Telefono:.. 

Retadreso:. 



(2) Nur por statistiko 

ĝis 31-12-02 

ĝis 31-05-03 

poste 

Kongreskotizoj (en eŭroj) 




Membro de HEF aŭ Monda Turismo. 19 

22 

25 

Ne membro. 

23 

26 

29 

Membro de grupo (pli ol 15-p) .... 

Loĝejo:.. 

Donacon:. 

ENTUTE:. 

15 

• • • 

» • • • 

• • • 

18 

21 


Kotizu pere de Bancaja, Strato Malaga, 37; 46009 Valencia. 
Konto-numero: 2077-0069-24-3100702329 al la ESPERANTO-KONGRESO 

Kunsendu la pagpruvilon kaj la aliĝilon al la suba adreso. 

Por bankĉckoj kaj poŝtmandatoj aldonu 10% 

LA KOTIZO ESTAS NE REPAGEBLA 

Dato kaj subskribo:... 

Konstanta adreso: Augusto (';isqucro; Avenida Burjasot 29, A-31. ES-46009 Valencia. 
Retadreso: augustoca sciuero(a) y i nfonegocio.coin 

MENDILO 

Ĉiu aliĝanto devas plenumi apartan mendilon. Sendu la mendilon kaj la 
kvitancon de la pago al la Konstanta Adreso: Augusto Casquero de la 
Cruz. Avenida Burjasot, 29, A-31. 46009 Valencia (Hispanio) kaj la pagon 
faru al: BANCAJA, Strato Malaga, 37. 46009 Valencia (Hispanio), 
kontonumero 2077 0069 24 3100702329, KONGRESO DE ESPERANTO. 


LOGADO 

1 COMPLEJO EDUCATIVO CHESTE (22 km. De Valencia), NUR por grupoj 

.loko en kvarlita etaĝa ĉambro, kun matenmanĝo, 5 tranoktojn: 50 € 


2 UNIVERSITATA HOTELO (proksime de la kongresejo) 

. loko en dulita ĉambro, kun matenmanĝo, 5 tranoktojn: 105 € 

. unulita ĉambro, kun matenmanĝo, 5 tranoktojn: 115 € 


3 JUNULARA GASTEJO 

MALPLI OL 26-JARA: 

. loko en kvarlita ĉambro, kun matenmanĝo, 5 tranoktojn: 65 € 

PLI OL 26-JARA: 

. loko en kvarlita ĉambro, kun matenmanĝo, 5 tranoktojn: 76 € 


4 TRISTELA HOSTALO , KLIMATIZITA (ĉe la urbocentro) 

. loko en dulita ĉambro, SEN matenmanĝo, 5 tranoktojn: 155 € 

. unulita ĉambro, SEN matenmanĝo, 5 tranoktojn: 185 € 


NOMO: LANDO: 

ALVENDATO: FORIRDATO: TRANOKTOJN: 

MI PAGASPORLOGADO: € 

MI DEZIRAS DIVIDI ĈAMBRON KUN: 


POST LA lOa DE JUNIO ALDONU 10% AL LA TUTA KOSTO 
POST LA la DE JULIO LA ORGANIZANTOJ NE GARANTIAS LOĜEJON 











